title: Rozhodnutie Rady (EÚ) 2017/3 z 19. decembra 2016 o uzavretí Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska

text:
               5.1.2017

               SK

               Úradný vestník Európskej únie

               L 2/1

         ROZHODNUTIE RADY (EÚ) 2017/3
   z 19. decembra 2016
   o uzavretí Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Dohoda medzi Európskou úniou a Nórskym kráľovstvom o recipročnom prístupe k rybolovu v oblastiach Skagerrak a Kattegat pre plavidlá plaviace sa pod vlajkou Dánska, Nórska a Švédska (ďalej len „dohoda“) bola podpísaná 15. januára 2015 v súlade s rozhodnutím Rady 2014/505/EÚ (2) s výhradou jej uzavretia k neskoršiemu dátumu.

               (2)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska (3).
   Článok 2
   Predseda Rady vykoná v mene Únie oznámenie podľa článku 7 dohody (4).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 19. decembra 2016

            Za Radu

            predseda

         L. SÓLYMOS

      (1)  Súhlas z 12. decembra 2016 (zatiaľ neuverejnený v úradnom vestníku).

      (2)  Rozhodnutie Rady 2014/505/EÚ z 23. júla 2014 o podpise v mene Únie a predbežnom vykonávaní Dohody medzi Európskou úniou a Nórskym kráľovstvom o recipročnom prístupe k rybolovu v oblasti Skagerrak pre plavidlá plaviace sa pod vlajkou Dánska, Nórska a Švédska (Ú. v. EÚ L 224, 30.7.2014, s. 1).

      (3)  Dohoda bola uverejnená v Ú. v. EÚ L 224, 30.7.2014, s. 3 spolu s rozhodnutím o podpise a predbežnom vykonávaní.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2006/6/ES,Euratom: Rozhodnutie Rady z  12. decembra 2005 , ktorým sa prijímajú pravidlá ustanovujúce postup pri poskytovaní finančnej pomoci ako príplatku k dôchodku pozostalého manžela/manželky trpiaceho zdravotným postihnutím alebo vážnou alebo dlhotrvajúcou chorobou

text:
               10.1.2006

               SK

               Úradný vestník Európskej únie

               L 5/15

      ROZHODNUTIE RADY

   z 12. decembra 2005,
   ktorým sa prijímajú pravidlá ustanovujúce postup pri poskytovaní finančnej pomoci ako príplatku k dôchodku pozostalého manžela/manželky trpiaceho zdravotným postihnutím alebo vážnou alebo dlhotrvajúcou chorobou
   (2006/6/ES, Euratom)
   RADA EURÓPSKEJ ÚNIE,
   so zreteľom na Služobný poriadok úradníkov Európskych spoločenstiev ustanovený nariadením (EHS, Euratom, ESUO) č. 259/68 (1), a najmä na článok 76a uvedeného služobného poriadku,
   so zreteľom na stanovisko Výboru pre služobný poriadok,
   keďže inštitúcie Európskych spoločenstiev majú na základe spoločnej dohody stanoviť podmienky finančnej pomoci ako príplatku k dôchodku pre pozostalého manžela/manželku trpiaceho zdravotným postihnutím alebo vážnou alebo dlhotrvajúcou chorobou,
   PRIJALA TIETO PRAVIDLÁ:
   Článok 1
   V rámci činností sociálneho charakteru, ktoré sú stanovené v služobnom poriadku, môže pozostalý manžel/manželka trpiaci vážnou alebo dlhotrvajúcou chorobou alebo zdravotným postihnutím poberať ako príplatok k dôchodku finančnú pomoc od inštitúcie počas trvania vážnej alebo dlhotrvajúcej choroby, alebo zdravotného postihnutia na základe preskúmania sociálnych a zdravotných podmienok dotknutej osoby.
   Článok 2
   Rozhodnutie o poskytnutí pomoci v zmysle článku 76a služobného poriadku prijme menovací orgán Komisie.
   Spravovanie rozpočtových prostriedkov určených na vykonávanie článku 76a služobného poriadku patrí do právomoci Komisie.
   Článok 3
   Pozostalý manžel/manželka alebo jeho zákonný zástupca (ďalej len „žiadateľ“) podá žiadosť na sociálnom útvare inštitúcie, ktorá je zodpovedná za stanovenie nároku na dôchodok pre dotknutého pozostalého manžela/manželky. K žiadosti musí byť pripojená podrobná lekárska správa a v prípade potreby aj potvrdenia od ošetrujúceho lekára pozostalého manžela/manželky, ktorý potvrdí vážnu alebo dlhotrvajúcu chorobu, alebo zdravotné postihnutie a navrhne potrebné opatrenia na zmiernenie účinkov zdravotného postihnutia alebo vážnej alebo dlhotrvajúcej choroby.
   Článok 4
   Rozhodnutie menovacieho orgánu Komisie sa prijme na základe lekárskeho posudku a posudku o sociálnych podmienkach dotknutej osoby s ohľadom na ciele uvedené v článku 1.
   Článok 5
   S ohľadom na správu ošetrujúceho lekára úradný lekár zodpovednej inštitúcie v zmysle článku 3 vyjadrí svoje stanovisko týkajúce sa uznania choroby alebo zdravotného postihnutia, ako aj jeho závažnosť a predpokladané trvanie. Takisto sa vyjadrí k opatreniam na zmiernenie účinkov choroby alebo zdravotného postihnutia. V prípade negatívneho posudku úradného lekára inštitúcie sa dokumentácia predloží na posúdenie komisii, ktorá sa skladá z úradného lekára inštitúcie, ošetrujúceho lekára žiadateľa a tretieho lekára, ktorého na základe spoločnej dohody určia prví dvaja lekári.
   Článok 6
   Posudok o sociálnych podmienkach žiadateľa vyhotoví sociálny pracovník zodpovednej inštitúcie v zmysle článku 3. Tento sociálny posudok, prihliadajúci na lekársky posudok, obsahuje analýzu sociálnej situácie, skutočných potrieb spojených s chorobou alebo zdravotným postihnutím, a najmä finančnú situáciu žiadateľa a jeho príjem a výdavky. Sociálny pracovník na základe lekárskeho posudku a uvedenej analýzy navrhne v súlade s ustanoveniami článku 10 čiastku finančnej pomoci, ktorá má byť priznaná, dobu, po ktorú sa má vyplácať, a prípadnú potrebu opätovne preskúmať sociálnu situáciu a zdravotný stav dotknutej osoby. V prípade sporu medzi žiadateľom a sociálnym pracovníkom, ktorý sa týka analýzy sociálno-ekonomických podmienok žiadateľa, sa dokumentácia predloží na posúdenie spoločnému výboru vytvorenému z podnetu Komisie.
   Článok 7
   Menovací orgán Komisie prijme rozhodnutie do dvoch mesiacov od podania žiadosti na základe posudkov vydaných podľa článkov 5 a 6. Ak je poskytnutá finančná pomoc, nadobúda účinnosť prvým dňom mesiaca nasledujúceho po mesiaci, keď bola podaná žiadosť, a poskytuje sa najdlhšie počas dvanástich mesiacov.
   Článok 8
   Dobu poskytovania finančnej pomoci možno predĺžiť v prípade, ak stanovená doba poskytovania finančnej pomoci v súlade s rozhodnutím menovacieho orgánu uplynie, avšak dotknutá osoba naďalej trpí zdravotným postihnutím alebo vážnou alebo dlhotrvajúcou chorobou. Menovací orgán rozhodne o predĺžení poskytovania finančnej pomoci na základe nového lekárskeho posudku, prípadne posudku o sociálnej situácii dotknutej osoby, v súlade s článkami 5 a 6. Ak sa rozhodne predĺžiť poskytovanie finančnej pomoci, toto rozhodnutie nadobúda účinnosť prvým dňom mesiaca nasledujúceho po poslednom mesiaci uplatňovania predchádzajúceho rozhodnutia.
   Článok 9
   Žiadateľ musí opísať svoju finančnú situáciu (najmä aktíva, nehnuteľnosti a cenné papiere) a urobiť čestné vyhlásenie o svojich príjmoch na základe svojho posledného daňového priznania (dôchodok, ktorý poberá od inštitúcie, prípadne ďalšie dôchodky, ktoré poberá inde, ďalej príspevky spojené so zdravotným postihnutím alebo vážnou alebo dlhotrvajúcou chorobou, ako aj všetky ďalšie zdroje príjmov).
   Článok 10
   V prípade uznania vážnej alebo dlhotrvajúcej choroby, alebo zdravotného postihnutia a na základe článkov 4, 5, 6 a 7 pozostalý manžel/manželka poberá finančnú pomoc na základe tohto výpočtu:

               —

               čiastka zodpovedajúca výdavkom spojeným s vážnou alebo dlhotrvajúcou chorobou, alebo zdravotným postihnutím nepreplateným inde, plus životné minimum, mínus príjem dotknutej osoby v zmysle článku 9. Výška tejto pomoci však nemôže prekročiť výšku uvedených výdavkov.

         Článok 11
   Ak na základe lekárskeho posudku trvanie vážnej alebo dlhotrvajúcej choroby, alebo zdravotného postihnutia prekročí jeden mesiac, finančná pomoc inštitúcie sa vypláca mesačne, v opačnom prípade sa vyplatí jednorázovo.
   Článok 12
   Žiadateľ je povinný v zmysle článku 3 informovať sociálny útvar príslušnej inštitúcie o každej zmene svojej situácie.
   Článok 13
   Komisia predloží podrobnú správu o uplatňovaní týchto pravidiel vrátane priemernej ročnej finančnej pomoci a celkového finančného dosahu tri roky po dátume nadobudnutia ich účinnosti a následne každé tri roky.
   Článok 14
   Tieto pravidlá nadobúdajú účinnosť prvým dňom mesiaca nasledujúceho po mesiaci, v ktorom predseda Súdneho dvora Európskych spoločenstiev úradne potvrdil spoločnú dohodu inštitúcií ustanovenú v článku 76a služobného poriadku.
   Uplatňujú sa od 1. mája 2004.

      V Bruseli 12. decembra 2005

            Za Radu

            predseda

         J. STRAW

      (1)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 31/2005 (Ú. v. EÚ L 8, 12.1.2005, s. 1).


title: Žiadosť o ochranu imunity Witolda Tomczaka #Rozhodnutie Európskeho parlamentu z 19. februára 2008 o žiadosti o ochranu imunity a výsad Witolda Tomczaka (2007/2130(IMM))

text:
               6.8.2009

               SK

               Úradný vestník Európskej únie

               CE 184/111

         Utorok 19. februára 2008Žiadosť o ochranu imunity Witolda Tomczaka

      P6_TA(2008)0048

   Rozhodnutie Európskeho parlamentu z 19. februára 2008 o žiadosti o ochranu imunity a výsad Witolda Tomczaka (2007/2130(IMM))
   2009/C 184 E/20

      Európsky parlament,
   so zreteľom na žiadosť o ochranu imunity, ktorú podal poslanec Witold Tomczak v súvislosti s trestným konaním vedeným Okresným súdom v Ostrówe Wielkopolskom v Poľsku 21. mája 2007 a ktorá bola oznámená na plenárnej schôdzi 24. mája 2007,
   po vypočutí Witolda Tomczaka dňa 4. októbra 2007 v súlade s článkom 7 ods. 3 rokovacieho poriadku,
   so zreteľom na články 8, 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 (1),
   so zreteľom na článok 105 poľskej ústavy,
   so zreteľom na článok 6 ods. 3 a článok 7 rokovacieho poriadku,
   so zreteľom na správu Výboru pre právne veci (A6-0008/2008),

               A.

               keďže Witold Tomczak bol zvolený za poslanca Sejmu (dolná komora poľského parlamentu) 21. septembra 1997 a 23. septembra 2001; keďže po podpísaní prístupovej zmluvy 16. apríla 2003 sa stal pozorovateľom; keďže od 1. mája 2004 do 19. júla 2004 bol poslancom Európskeho parlamentu; keďže 13. júna 2004 bol zvolený za poslanca Európskeho parlamentu a jeho volebné obdobie v poľskom parlamente sa skončilo 16. júna 2004;

               B.

               keďže Witold Tomczak je obvinený z urážky dvoch policajných dôstojníkov počas výkonu ich služby v Ostrówe Wielkopolskom dňa 26. júna 1999, čím mal porušiť článok 226 ods. 1 poľského trestného zákonníka; keďže Okresný súd v Ostrówe Wielkopolskom na základe toho, že Witold Tomczak niekoľko ráz neprišiel na výsluch, 10. januára 2005 v súlade s článkom 377 ods. 3 poľského trestného poriadku rozhodol o pokračovaní súdneho konania v jeho neprítomnosti;

               C.

               keďže v súlade s článkom 9 zákona z 23. januára 2004 o voľbách do Európskeho parlamentu Právo byť volenou do Európskeho parlamentu v Poľskej republike patrí osobe, ktorá [ …] nebola stíhaná za trestný čin spáchaný úmyselne a ani obžalovaná …;keďže článok 142 ods. 1 (1) tohto zákona hovorí, žeStrata mandátu poslanca Európskeho parlamentu je výsledkom straty práva byť volený; keďže takéto ustanovenie neexistuje v zákone z 12. apríla 2001 o voľbách do Sejmu a Senátu Poľskej republiky;

               D.

               keďže Witold Tomczak už predtým (29. apríla 2005) žiadal Európsky parlament o ochranu jeho imunity v týchto trestných konaniach; keďže Európsky parlament na plenárnej schôdzi 4. apríla 2006 rozhodol o tom, že nebude chrániť imunitu pána Tomczaka, hoci pán Tomczak pred začatím plenárnej schôdze poslal list, ktorým chcel stiahnuť predchádzajúcu žiadosť o ochranu svojej imunity,

               E.

               keďže Witold Tomczak tvrdí, že predseda senátu v konaní nie je objektívny a možnosť pokračovania konania v neprítomnosti je porušením zásady prezumpcie neviny;

               F.

               keďže Witold Tomczak sa sťažuje, že okresný súd mu nepovoľuje nahliadať do spisu a že trestné konanie proti nemu nie je objektívne, pretože sa pokúsil spochybniť zákonnosť krokov miestnej polície a miestneho vyšetrovateľa;

               G.

               keďže na základe získaných informácií Witold Tomczak nie je chránený poslaneckou imunitou pokiaľ ide nároky, na ktoré bol upozornený predseda Európskeho parlamentu;

               1.

               neochraňuje imunitu a výsady Witolda Tomczaka.

      (1)  Vec 101/63, Wagner/Fohrmann a Krier, Zb. 1964, s. 383 a vec 149/85, Wybot/Faure a iní, Zb. 1986, s. 2391.


title: Rozhodnutie Rady z 13. decembra 2004, ktorým sa vymenúvajú členovia a náhradníci správnej rady Európskej nadácie pre zlepšovanie životných a pracovných podmienok

text:
               22.12.2004

               SK

               Úradný vestník Európskej únie

               C 317/4

      ROZHODNUTIE RADY

   z 13. decembra 2004,
   ktorým sa vymenúvajú členovia a náhradníci správnej rady Európskej nadácie pre zlepšovanie životných a pracovných podmienok
   (2004/C 317/03)
   RADA EURÓPSKEJ ÚNIE,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), naposledy zmenené a doplnené nariadením (EHS) č. 1947/93 (2), a najmä na jeho článok 6,
   so zreteľom na zoznamy kandidátov, predložené vládami členských štátov (pokiaľ ide o zástupcov vlád), a na zoznamy predložené Komisiou (pokiaľ ide o zástupcov odborov a organizácií zamestnávateľov),
   keďže:

               (1)

               Rada svojimi rozhodnutiami z 8. novembra 2001 (3) a 28. júna 2004 (4) vymenovala členov a náhradníkov správnej rady Európskej nadácie pre zlepšovanie životných a pracovných podmienok na obdobie od 19. októbra 2001 do 18. októbra 2004.

               (2)

               Je potrebné na obdobie troch rokov vymenovať členov a náhradníkov zastupujúcich vlády členských štátov a členov a náhradníkov zastupujúcich odborové organizácie a organizácie zamestnávateľov.

               (3)

               Komisia má právo vymenovať zástupcov správnej rady,

         ROZHODLA TAKTO:
   Jediný článok
   Za členov a náhradníkov správnej rady Európskej nadácie pre zlepšovanie životných a pracovných podmienok sú na obdobie od 19. októbra 2004 do 18. októbra 2007 vymenovaní:
   I.   ZÁSTUPCOVIA VLÁDY

               Krajina

               Členovia

               Náhradníci

               Belgicko

               Michel DE GOLS

               Jan BATEN

               Česká republika

               Vlastimil VÁŇA

               Josef JIRKAL

               Dánsko

               Jonas BERING LIISBERG

               Kim Taasby

               Nemecko

               Andreas HORST

               Eva HÖGL

               Estónsko

               Tiit KAADU

               Ivar RAIK

               Grécko

               Gregorios PELORIADIS

               Constantinos PETINIS

               Španielsko

               Pilar GONZÁLEZ BAYO

               Carmen BRIONES GONZALEZ

               Francúzsko

               Marc BOISNEL

               Emmanuel GREAT

               Írsko

               Sean WARD

               Ríona NÍ FHLANGHAILE

               Taliansko

               Paolo REBOANI

               Francesca PELAIA

               Cyprus

               Lenia SAMUEL

               Charalambos KOLOKOTRONIS

               Lotyšsko

               Ineta TÂRE

               Ineta VJAKSE

               Litva

               Rita KAZLAUSKIENE

               Evaldas BACEVICIUS

               Luxembursko

               Nadine WELTER

               Jean ZAHLEN

               Maďarsko

               Mária LADÓ

               Edit VIRÁG

               Malta

               Noel VELLA

               Anna BORG

               Holandsko

               C. J. VOS

               M. BLOMSMA

               Rakúsko

               Andreas SCHALLER

               Birgit STIMMER

               Poľsko

               Agnieszka CHLON-DOMINCZAK

               Jerzy CIECHAÑSKI

               Portugalsko

               Jorge GASPAR

               Fernando RIBEIRO LOPES

               Slovinsko

               Vladka KOMEL

               Metka ŠTOKA-DEBEVEC

               Slovensko

               Elena MICHALDOVÁ

               Elena BARTUNKOVÁ

               Fínsko

               Raila KANGASPERKO

               Tuomo ALASOINI

               Švédsko

               Inger OHLSSON

               Gunilla MALMBORG

               Spojené kráľovstvo

               Anthony MARTIN

               George CLARK

         II.   ZÁSTUPCOVIA ODBOROVÝCH ORGANIZÁCIÍ

               Krajina

               Členovia

               Náhradníci

               Belgicko

               Hermann FONCK

               François PHILIPS

               Česká republika

               Hana MÁLKOVÁ

               Luděk TOMAN

               Dánsko

               Jens WIENE

               Niels SORENSEN

               Nemecko

               Dieter POUGIN

               Reinhard DOMBRE

               Estónsko

               Vaike PARKEL

               Kalle KALDA

               Grécko

               Alexandros KALYVIS

               Dimitrios MOSHOGIANNIS

               Španielsko

               Rosario MORILLO

               Iñigo SAGARNA ODRIOZOLA

               Francúzsko

               Jean VANOYE

               Rafaël NEDZYNSKI

               Írsko

               Rosheen CALLENDER

               Liam BERNEY

               Taliansko

               Giulia BARBUCCI

               Angelo MASETTI

               Cyprus

               Petros THEOPHANOUS

               Andreas HORST

               Lotyšsko

               Iveta OZOLA

               Lolita BURBO

               Litva

               Janina MATUIZIENE

               Vaidotas PETRONIS

               Luxembursko

               Viviane GOERGEN

               René PIZZAFERRI

               Maďarsko

               Erzsébet HANTI

               László GYIMESI

               Malta

               Michael PARNIS

               Anthony Micallef DEBONO

               Holandsko

               Erik PENTENGA

               Arie WOLTMEIJER

               Rakúsko

               Renate CZESKLEBA

               Wolfgang GREIF

               Poľsko

               Bogdan OLSZEWSKI

               Agata BARANOWSKA-GRYCUK

               Portugalsko

               Joaquim DIONISIO

               João de DEUS GOMES PIRES

               Slovinsko

               Pavle VRHOVEC

               Jure SNOJ

               Slovensko

               Eva MEŠŤANOVÁ

               Margita ANČICOVÁ

               Fínsko

               Marjaana VALKONEN

               Leila KURKI

               Švédsko

               Mats ESSEMYR

               Sten GELLERSTEDT

               Spojené kráľovstvo

               Richard EXELL

               Peter COLDRICK

         III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Belgicko

               Arnout DE KOSTER

               Roland WAEYAERT

               Česká republika

               Vladimira DRBALOVÁ

               Josef FORNŮSEK

               Dánsko

               Henriette BENNICKE

               Nils ANDREASEN

               Nemecko

               Rainer SCHMIDT-RUDLOFF

               Renate HORNUNG-DRAUSS

               Estónsko

               Eve PÄÄRENDSON

               Tarmo KRIIS

               Grécko

               Rena BARDANI

               Elias TSAMOUSSOPOULOS

               Španielsko

               Maria ANGELES ASENJO

               Rosario ESCOLAR POLO

               Francúzsko

               Florence CORDIER

               Emmanuel JULIEN

               Írsko

               Liam DOHERTY

               Gavin MARIÉ

               Taliansko

               Massimo MARCHETTI

               Stefania ROSSI

               Cyprus

               Michael ANTONIOU

               Lena PANAYIOTOU

               Lotyšsko

               Elīna EGLE

               Daiga ERMSONE

               Litva

               Laura SIRVYDIENE

               Gintare MISKINYTE

               Luxembursko

               Nicolas WELSCH

               Emmanuelle MATHIEU

               Maďarsko

               Antal CSUPORT

               Attila SZABADKAI

               Malta

               John B. SCICLUNA

               Roselyn BORG

               Holandsko

               Jan Willem VAN DEN BRAAK

               Gerard A. M. VAN DER GRIND

               Rakúsko

               Heinrich BRAUNER

               Christoph PARAK

               Poľsko

               Michał BONI

               Andrzej JANKOWSKI

               Portugalsko

               Heitor SALGUEIRO

               Pedro D'ALMEIDA FREIRE

               Slovinsko

               Marjan RAVNIK

               Nina GLOBOCNIK

               Slovensko

               Viola KROMEROVÁ

               Martina KUNÁKOVÁ

               Fínsko

               Seppo SAUKKONEN

               Mirja-Maija TOSSAVAINEN

               Švédsko

               Marie-Louise THORSEN-LIND

               Sverker RUDEBERG

               Spojené kráľovstvo

               Kate GROUCUTT

               Neil BENTLEY

      V Bruseli 13. decembra 2004

            Za Radu

            predseda

         B. R. BOT

      (1)  Ú. v. ES L 139, 30.5.1975, s. 1.

      (2)  Ú. v. ES L 181, 23.7.1993, s. 13.

      (3)  Ú. v. ES C 327, 22.11.2001, s. 1

      (4)  Zatiaľ neuverejnené v úradnom vestníku.


title: Rozhodnutie Rady z 13. júla 1998, ktorým sa schvaľuje text zmeny a doplnenia ustanovení Zmluvy o Energetickej charte týkajúcich sa obchodu a jeho dočasného uplatňovania schváleného Konferenciou Energetickej charty a medzinárodnou konferenciou signatárov Zmluvy o Energetickej charte

text:
Dôležité právne oznámenie

|

31998D0537

Úradný vestník L 252 , 12/09/1998 S. 0021 - 0022

		Rozhodnutie Radyz 13. júla 1998,ktorým sa schvaľuje text zmeny a doplnenia ustanovení Zmluvy o Energetickej charte týkajúcich sa obchodu a jeho dočasného uplatňovania schváleného Konferenciou Energetickej charty a medzinárodnou konferenciou signatárov Zmluvy o Energetickej charte(98/537/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113, v spojení s prvou vetou článku 228 ods. 2,so zreteľom na článok 3 ods. 2 rozhodnutia Rady a Komisie 98/181/ES, ESUO, Euratom z 23. septembra 1997 [1],so zreteľom na návrh Komisie,keďže Zmluva o Energetickej charte bola 17. decembra 1994 podpísaná Európskymi spoločenstvami a ich členskými štátmi;keďže Európske spoločenstvá a prevažná väčšina ich členov zložili 16. decembra 1997 listiny o schválení alebo ratifikácii depozitárovi vláde Portugalskej republiky;keďže ostatné členské štáty čoskoro ratifikujú Zmluvu o Energetickej charte;keďže Zmluva o Energetickej charte nadobudla platnosť 16. apríla 1998;keďže Zmluva o Energetickej charte sa dočasne uplatňuje odo dňa jej podpisu v možnom rozsahu a bude sa uplatňovať v možnom rozsahu tými signatármi, ktorí zmluvu ešte neratifikovali;keďže Zmluva o Energetickej charte stanovuje preskúmanie jej obchodných ustanovení z hľadiska výsledkov Uruguajského kola mnohostranných obchodných rokovaní a zaradenie s energiou súvisiaceho zariadenia do obchodných ustanovení, s cieľom prijatia takýchto zmien a doplnení Konferenciou Energetickej charty;keďže v záujme spoločenstva je začleniť príslušné ustanovenia Svetovej obchodnej organizácie namiesto v nej uvedených ustanovení GATT 1947 vo forme odkazu do zmluvy, ako aj začlenenie zariadení súvisiacich s energiou do obchodných ustanovení;keďže spoločenstvo má výlučnú právomoc pre spoločnú obchodnú politiku;keďže medzinárodná konferencia sa konala súčasne s konferenciou o Zmluve o Energetickej charte, s cieľom umožniť všetkým signatárom Zmluvy o Energetickej charte účasť na rozhodovacom procese;keďže Konferencia o Zmluve o Energetickej charte a spomínaná medzinárodná konferencia, ktoré sa konali 24. apríla 1998, sa dohodli na texte zmeny a doplnenia ustanovení Zmluvy o Energetickej charte týkajúcich sa obchodu, vrátane zoznamu s energiou súvisiacimi zariadeniami, ako aj na súvisiacich rozhodnutiach, dohodách a vyhláseniach (obchodná zmena a doplnenie);keďže spoločenstvo by malo uskutočniť formálne konečné schválenie textu obchodnej zmeny a doplnenia;keďže obchodná zmena a doplnenie by sa nadobudnutia platnosti mali uplatňovať dočasne, v súlade s ich ustanoveniami,ROZHODLA TAKTO:Článok 11. Text zmeny a doplnenia k ustanoveniam Zmluvy o Energetickej charte súvisiacimi s obchodom, na ktorom sa dohodlo 24. apríla 1998 v rámci Konferencie Energetickej charty a medzinárodnej konferencie, vrátane zoznamu s energiou súvisiacimi zariadeniami, ako aj súvisiace rozhodnutia, dohody a vyhlásenia sa týmto definitívne schvaľujú v mene Európskeho spoločenstva.2. Text obchodnej zmeny a doplnenia je priložený k tomuto rozhodnutiu.3. Formálne schválenie textu obchodnej zmeny a doplnenia spoločenstvom oznámi Komisia Sekretariátu Energetickej charty.Článok 2Obchodná zmena a doplnenie sa bude dočasne uplatňovať v súlade s jej ustanoveniami 90 dní po jej prijatí Konferenciou Energetickej charty a bude sa definitívne uplatňovať po nadobudnutí platnosti.V Bruseli 13. júla 1998Za RadupredsedaW. Schüssel[1] Ú. v. ES L 69, 9.3.1998, s. 1.--------------------------------------------------


title: 2006/107/ES,Euratom: Rozhodnutie Rady zo  14. februára 2006 , ktorým sa vymenúva člen Európskeho hospodárskeho a sociálneho výboru

text:
               17.2.2006

               SK

               Úradný vestník Európskej únie

               L 47/57

      ROZHODNUTIE RADY

   zo 14. februára 2006,
   ktorým sa vymenúva člen Európskeho hospodárskeho a sociálneho výboru
   (2006/107/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2002 do 20. septembra 2006 (1),
   keďže sa v dôsledku odstúpenia Iba WISTISENA, ktoré bolo oznámené Rade 15. novembra 2005, uvoľnilo jedno miesto člena v uvedenom výbore,
   so zreteľom na nomináciu predloženú dánskou vládou,
   po získaní stanoviska Európskej komisie,
   ROZHODLA TAKTO:
   Článok 1
   Marie Louise KNUPPERTOVÁ sa vymenúva za členku Európskeho hospodárskeho a sociálneho výboru ako náhrada za Iba WISTISENA na zvyšný čas jeho funkčného obdobia, ktoré trvá do 20. septembra 2006.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Bruseli 14. februára 2006

            Za Radu

            predseda

         K.-H. GRASSER

      (1)  Ú. v. ES L 253, 21.9.2002, s. 9.


title: Rozhodnutie zástupcov vlád členských štátov zasadajúcich v Rade z 18. septembra 2000 o dočasnom vykonávaní vnútornej dohody medzi zástupcami vlád členských štátov zasadajúcich v Rade, o opatreniach, ktoré sa majú prijať, a o postupoch, ktoré sa majú dodržať pri vykonávaní Dohody o partnerstve AKT-ES

text:
Dôležité právne oznámenie

|

42000D1215(02)

Úradný vestník L 317 , 15/12/2000 S. 0375 - 0375

		Rozhodnutie zástupcov vlád členských štátov zasadajúcich v Radez 18. septembra 2000o dočasnom vykonávaní vnútornej dohody medzi zástupcami vlád členských štátov zasadajúcich v Rade, o opatreniach, ktoré sa majú prijať, a o postupoch, ktoré sa majú dodržať pri vykonávaní Dohody o partnerstve AKT-ES(2000/771/ES)ZÁSTUPCOVIA VLÁD ČLENSKÝCH ŠTÁTOV EURÓPSKEHO SPOLOČENSTVA ZASADAJÚCICH V RADE,so zreteľom na Zmluvu o založení Európskeho spoločenstva,so zreteľom na Dohodu o partnerstve AKT-ES uzatvorenú v Cotonou (Benin) 23. júna 2000, ďalej len "Dohoda AKT-ES",so zreteľom na návrh Komisie,keďže:(1) V súlade s článkom 366 ods. 3 Štvrtého dohovoru AKT-ES prijme Rada ministrov AKT-ES rozhodnutie o prechodných opatreniach na obdobie od 2. augusta 2000 do nadobudnutia platnosti dohody AKT-ES.(2) Prijatie týchto prechodných opatrení sa týka dočasného vykonávania takmer všetkých ustanovení Dohody AKT-ES, s výnimkou ustanovení o vykonávaní 9. ERF.(3) Členské štáty, ktoré sa zišli v Rade, prijali vnútornú dohodu o opatreniach, ktoré sa majú prijať, a o postupoch, ktoré sa majú dodržať pri vykonávaní Dohody AKT-ES. Táto vnútorná dohoda nemôže nadobudnúť platnosť, pokým ju neprijme každý členský štát v súlade so svojimi vlastnými ústavnými predpismi.(4) V súlade s článkom 6 o prechodných opatreniach na obdobie od 2. augusta 2000 do nadobudnutia platnosti Dohody AKT-ES sú členské štáty a spoločenstvo povinné samostatne prijať nutné opatrenia na ich vykonávanie.(5) By sa preto na stanovenie postupov, ktoré musia členské štáty dodržiavať počas obdobia dočasného vykonávania Dohody AKT-ES, mali určiť ustanovenia týkajúce sa dočasnej platnosti vnútornej dohody,ROZHODLI TAKTO:Článok 1Ustanovenia vnútornej dohody medzi zástupcami vlád členských štátov zasadajúcich v Rade o opatreniach, ktoré sa majú prijať, a o postupoch, ktoré sa majú dodržať pri vykonávaní Dohody o partnerstve AKT-ES, sa použijú dočasne od 2. augusta 2000.Znenie vnútornej dohody tvorí prílohu k tomuto rozhodnutiu.Článok 2Toto rozhodnutie nadobúda účinnosť v rovnakom čase ako prechodné opatrenia na dočasné vykonávanie Dohody AKT-ES.Rozhodnutie zostáva účinné do nadobudnutia platnosti vnútornej dohody o opatreniach, ktoré sa majú prijať, a o postupoch, ktoré sa majú dodržať pri vykonávaní Dohody o partnerstve AKT-ES.Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 18. septembra 2000Za vlády členských štátovpredsedaH. Védrine--------------------------------------------------


title: 2013/456/EÚ: Rozhodnutie Rady z  22. júla 2013 , ktorým sa mení rozhodnutie 97/836/ES vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov ( „revidovaná dohoda z roku 1958“ )

text:
               14.9.2013

               SK

               Úradný vestník Európskej únie

               L 245/25

         ROZHODNUTIE RADY
   z 22. júla 2013,
   ktorým sa mení rozhodnutie 97/836/ES vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“)
   (2013/456/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rozhodnutím Rady 97/836/ES (1) Únia pristúpila k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo používané na kolesových vozidlách, a podmienok pre vzájomné uznávanie schválení udelených na základe týchto predpisov (ďalej len „revidovaná dohoda z roku 1958“).

               (2)

               Smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (2), sa systémy schvaľovania na úrovni členských štátov nahradili schvaľovacím postupom Únie a zriadil sa harmonizovaný rámec obsahujúci správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Touto smernicou sa začlenili predpisy EHK OSN do systému EÚ týkajúceho sa typového schvaľovania vozidiel buď ako požiadavky na typové schválenie, alebo ako alternatívy k právnym predpisom EÚ. Od prijatia smernice 2007/46/ES sa predpisy EHK OSN v čoraz väčšej miere začleňovali do právnych predpisov Únie v rámci typového schválenia vozidiel EÚ.

               (3)

               Od prijatia rozhodnutia 97/836/ES došlo k zmenám zmlúv, na ktorých je Únia založená. Zmluvou o fungovaní Európskej únie sa významne upravil postup uzatvárania dohôd medzi Úniou a medzinárodnými organizáciami, v dôsledku čoho je potrebné prispôsobiť rozhodnutie 97/836/ES novým postupom.

               (4)

               Postup na stanovenie pozície, ktorá sa má prijať v mene Únie v Organizácii Spojených národov, pokiaľ ide o prijímanie predpisov EHK OSN alebo zmien týchto predpisov, by sa mal prispôsobiť novým postupom stanoveným v článku 218 ods. 9 Zmluvy o fungovaní Európskej únie.

               (5)

               Rovnaký postup by sa mal dodržiavať aj v prípade, že sa Únia rozhodne uplatňovať predpisy EHK OSN, ku ktorým nepristúpila v čase svojho pristúpenia k revidovanej dohode, alebo sa rozhodne prestať uplatňovať predpis EHK OSN, ktorý predtým prijala.

               (6)

               Je vhodné, aby bol postup prijímania navrhovaných zmien revidovanej dohody predložených Úniou, ako aj rozhodnutia o vyslovení nesúhlasu s navrhovanými zmenami rovnaký ako postup pristúpenia k medzinárodným dohodám.

               (7)

               Rozhodnutie 97/836/ES by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 97/836/ES sa mení takto:

               1.

               Odseky 2 a 3 článku 3 sa nahrádzajú takto:
               „2.   Podľa článku 1 ods. 6 revidovanej dohody sa môže Únia v súlade s postupom ustanoveným v článku 218 ods. 9 Zmluvy o fungovaní Európskej únie (ZFEÚ) rozhodnúť prestať uplatňovať nariadenia EHK OSN, ktoré v minulosti prijala.
               3.   Podľa článku 1 ods. 7 revidovanej dohody sa môže Únia v súlade s postupom ustanoveným v článku 218 ods. 9 ZFEÚ rozhodnúť uplatňovať jeden, niekoľko alebo všetky nariadenia EHK OSN, ku ktorým nepristúpila v čase pristúpenia k revidovanej dohode.“

               2.

               Článok 4 sa mení takto:

                           a)

                           odsek 2 sa nahrádza takto:
                           „2.   Únia hlasuje za prijatie návrhu nariadenia EHK OSN alebo návrhu zmeny nariadenia EHK OSN, ak bol návrh schválený v súlade s postupom ustanoveným v článku 218 ods. 9 ZFEÚ.“;

                           b)

                           odsek 4 sa vypúšťa. Odkazy na článok 4 ods. 4 smernice 2007/46/ES a nariadenie Európskeho parlamentu a Rady (ES) č. 661/2009 (3) sa považujú za odkazy na článok 4 ods. 2.

               3.

               Článok 5 sa nahrádza takto:
               „Článok 5
               1.   Navrhované zmeny revidovanej dohody predložené zmluvným stranám v mene Únie sa prijímajú v súlade s postupom ustanoveným v článku 218 ods. 6 písm. a) ZFEÚ.
               2.   Rozhodnutie o vyslovení alebo nevyslovení nesúhlasu s navrhnutými zmenami revidovanej dohody predloženými inou zmluvnou stranou sa prijíma v súlade s postupom ustanoveným v článku 218 ods. 6 písm. a) ZFEÚ.
               Ak sa tento postup neukončí týždeň pred uplynutím lehoty uvedenej v článku 13 ods. 2 revidovanej dohody, Únia pred uplynutím uvedenej lehoty vyhlási nesúhlas so zmenou a doplnením.“

               4.

               Príloha III sa mení takto:

                           a)

                           bod 1 sa mení takto:

                                       i)

                                       prvý odsek sa nahrádza takto:
                                       „Príspevok Únie, pokiaľ ide o priority pracovného programu, sa v prípade potreby stanoví v súlade s postupom ustanoveným v článku 218 ods. 3 a 4 ZFEÚ v spojení s článkom 207 ods. 2 ZFEÚ.“;

                                       ii)

                                       v treťom odseku sa prvá veta nahrádza takto:
                                       „V súlade s článkom 207 ZFEÚ bude Komisia po tejto prípravnej fáze zastupovať Úniu ako hovorca Únie v správnom výbore, ako sa stanovuje v článku 1 revidovanej dohody.“;

                           b)

                           v bode 2 druhom odseku sa druhá veta nahrádza takto:
                           „Na tento účel Komisia predloží svoj návrh akonáhle sa predložia všetky podstatné prvky návrhu nariadenia EHK OSN.“

         Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 22. júla 2013

            Za Radu

            predsedníčka

         C. ASHTON

      (1)  Ú. v. ES L 346, 17.12.1997, s. 78.

      (2)  Ú. v. EÚ L 263, 9.10.2007, s. 1.

      (3)  Ú. v. EÚ L 200, 31.7.2013, s. 1.


title: 2013/622/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011

text:
               16.11.2013

               SK

               Úradný vestník Európskej únie

               L 308/357

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011
   (2013/622/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011,

               —

               so zreteľom na správu Dvora audítorov o ročnej účtovnej závierke spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky (4), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0088/2013),

               1.

               udeľuje výkonnému riaditeľovi spoločného podniku pre vykonávanie spoločnej technologickej iniciatívy pre inovačné lieky (spoločný podnik IIL) absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku IIL, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 27.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 38.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011,

                  —

                  so zreteľom na správu Dvora audítorov o ročnej účtovnej závierke spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky (4), a najmä na jeho článok 11 ods. 4,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0088/2013),

                  A.

                  keďže spoločný podnik pre vykonávanie spoločnej technologickej iniciatívy pre inovačné lieky (ďalej len „spoločný podnik“) bol zriadený v decembri 2007 na obdobie 10 rokov s cieľom významne zvýšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky;

                  B.

                  keďže spoločný podnik začal samostatne fungovať 16. novembra 2009;

                  C.

                  keďže Dvor audítorov vyhlásil, že získal primeranú istotu v tom, že účtovná závierka spoločného podniku za rozpočtový rok 2011 je spoľahlivá a že príslušné operácie sú zákonné a správne;

                  D.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  E.

                  keďže maximálna výška príspevku Únie na obdobie 10 rokov pre spoločný podnik je 1 000 000 000 EUR, ktoré sa uhradia z rozpočtu siedmeho rámcového programu v oblasti výskumu,

         Rozpočtové a finančné hospodárenie

                  1.

                  so znepokojením berie na vedomie, že správna rada prijala rozpočet spoločného podniku na rok 2011 a plán plnenia až 4. apríla 2011 v dôsledku toho, že potrebovala čas na stanovenie a schválenie vedeckých priorít, ktoré sa mali zaradiť do ročného plánu plnenia; konštatuje, že sa tým posunulo oznámenie výzvy na predkladanie návrhov a spoločný podnik musel po celý prvý štvrťrok používať rozpočtové pravidlo dočasných dvanástin, aby mohol uskutočňovať platby;

                  2.

                  je znepokojený tým, že miera čerpania viazaných rozpočtových prostriedkov vo výške 159 000 000 EUR disponibilných na výskumné činnosti bola 66 % a prostriedky sa čerpali prostredníctvom globálneho záväzku, ktorý sa týkal štvrtej výzvy na predkladanie návrhov; opakuje znepokojenie v súvislosti s nízkou mierou plnenia rozpočtu i v súvislosti so základnými činnosťami spoločného podniku; na základe toho sa domnieva, že vysoká úroveň nevyužitých prostriedkov administratívneho rozpočtu (44 %) naznačuje, že rozpočet nevychádzal z realistických odhadov; požaduje, aby sa Európskemu parlamentu poskytla podrobná správa o pokroku týkajúca sa uvedených nedostatkov, v ktorej sa uvedú konkrétne návrhy na postupné zlepšenie mier plnenia a realistickejšie odhadovanie potrebných finančných prostriedkov;

                  3.

                  vyjadruje preto poľutovanie nad tým, že viazané rozpočtové prostriedky vo výške 117 000 000 EUR a platobné rozpočtové prostriedky vo výške 65 000 000 EUR, ktoré neboli využité v rozpočtovom roku 2010, boli prenesené do roku 2011, a viazané rozpočtové prostriedky vo výške 62 000 000 EUR a platobné rozpočtové prostriedky vo výške 11 000 000 EUR, ktoré neboli využité v rozpočtovom roku 2011, boli prenesené do roku 2012; víta zlepšenia v roku 2012, ktorými sa dosiahli celkové miery plnenia 96 % v prípade viazaných rozpočtových prostriedkov a 97 % v prípade platobných rozpočtových prostriedkov;

                  4.

                  je znepokojený skutočnosťou, že Dvor audítorov vyjadril výhrady voči zákonnosti a správnosti operácií súvisiacich s účtovnou závierkou spoločného podniku, keďže miera chybovosti bola podľa auditu ex post 6,84 %; berie na vedomie, že spoločný podnik dokončil audity ex post pokrývajúce sumu 2,2 mil. EUR (18,8 % príspevku, ktorý prijal spoločný podnik za prvú výzvu validovanú spoločným podnikom do júna 2011); vyjadruje poľutovanie nad tým, že podľa prvých auditov spoločného podniku s uplatnením vlastnej metodiky bola zistená miera chybovosti 4,58 % a zostatková miera chybovosti 3,72 %; očakáva, že Dvor audítorov a spoločný podnik sa dohodnú na metodike auditu, ktorá v rovnakých auditoch ex post prinesie rovnaké výsledky; opätovne zdôrazňuje, že spoločný podnik by mal bezodkladne zvýšiť kvalitu svojich kontrol ex ante, najmä pokiaľ ide o riadenie grantov, a žiada, aby bol orgán udeľujúci absolutórium informovaný o výsledkoch nadchádzajúcich postupov auditov ex post, ktoré uskutoční spoločný podnik;

                  5.

                  preto požaduje, aby sa vypracovala podrobná správa o pokroku, v ktorej sa uvedú konkrétne návrhy na postupné zníženie miery chýb;

         Výzvy na predkladanie návrhov

                  6.

                  zdôrazňuje skutočnosť, že spoločný podnik organizoval v rokoch 2008, 2009 a 2010 výzvy na predkladanie návrhov, ktorých výsledkom bolo uzavretie dohôd o grantoch vo výške 269 000 000 EUR na konci roka 2011, a že v roku 2012 bola ohlásená piata výzva na predkladanie návrhov s orientačným príspevkom z rozpočtu Únie 80 000 000 EUR; je znepokojený tým, že je veľmi pravdepodobné, že celkový disponibilný príspevok Únie nebude využitý, ak výzvy na predkladanie návrhov zostanú na súčasnej úrovni; vyzýva spoločný podnik, aby čo najlepšie využil zdroje, ktoré boli vyčlenené na vykonávanie spoločnej technologickej iniciatívy pre inovačné lieky;

                  7.

                  konštatuje nezrovnalosti medzi rozhodnutiami správnej rady a správou o rozpočtovom a finančnom hospodárení; najmä skutočnosť, že v správe je celková suma v kapitole 30-C2 Výskum (117 000 000 EUR) nižšia než v rozpočtovom riadku B03000-C2 (141 000 000 EUR), ktorý je súčasťou uvedenej kapitoly; poukazuje ďalej na to, že rozhodnutie správnej rady z 28. januára 2011 schvaľuje len prevod viazaných rozpočtových prostriedkov vo výške 115 000 000 EUR, zatiaľ čo v správe o rozpočtovom a finančnom hospodárení je uvedený prevod 117 000 000 EUR; vyzýva spoločný podnik, aby zabezpečil, aby výkonný riaditeľ riadne zohľadňoval rozhodnutia správnej rady;

         Systémy vnútornej kontroly

                  8.

                  poukazuje na to, že Dvor audítorov konštatuje významný pokrok, pokiaľ ide o systémy vnútornej kontroly v priebehu roka 2011; poznamenáva však, že je potrebná ďalšia práca, pokiaľ ide o stanovenie a zdokumentovanie rozpočtových a účtovných postupov a súvisiacich kontrol; v priebehu roka 2011 sa uskutočnilo formálne hodnotenie systému vnútornej kontroly;

                  9.

                  konštatuje, že účtovník spoločného podniku predložil 27. septembra 2012 správu o validácii účtovného systému a poukázal na významné nedostatky, ktoré treba riešiť;

         Hodnotenie nepeňažných príspevkov

                  10.

                  berie na vedomie zistenia Dvora audítorov, že metodiku hodnotenia nepeňažných príspevkov schválila správna rada 11. novembra 2011 a že nepeňažné príspevky sa validujú prostredníctvom osvedčenia ex ante a auditov ex post, avšak v roku 2011 sa neuskutočnilo žiadne osvedčovanie ex ante ani audit ex post spoločného podniku;

                  11.

                  pripomína, že spoločný podnik bol zriadený v decembri 2007 a samostatne začal fungovať v novembri 2009; vyjadruje znepokojenie nad tým, že metodiku hodnotenia nepeňažných príspevkov, ktorá má byť definovaná vo vnútorných predpisoch a postupoch spoločného podniku v súlade s jeho rozpočtovými predpismi, schválila správna rada 11. novembra 2011; zdôrazňuje skutočnosť, že členovia Európskej federácie farmaceutického priemyslu a združení (EFPIA) spoločného podniku preto nemohli podať správu o nákladoch vzniknutých počas prvého vykazovaného obdobia, ako je stanovené v dohodách o grantoch;

         Vnútorný audit a útvar vnútorného auditu Komisie

                  12.

                  berie na vedomie, že v roku 2011 útvar vnútorného auditu Komisie a oddelenie vnútorného auditu spoločného podniku vykonali hodnotenie rizík a 3. novembra 2011 správna rada schválila strategický plán auditov na roky 2012 – 2014;

                  13.

                  berie na vedomie, že rozpočtové pravidlá spoločného podniku zatiaľ neboli doplnené o ustanovenia rámcového nariadenia, ale správna rada prijala 8. marca 2011 dokument o náplni práce útvaru vnútorného audítora Komisie;

                  14.

                  vyjadruje znepokojenie nad tým, že hoci spoločný podnik získal samostatnosť v novembri 2009, do marca 2012 ani útvar vnútorného auditu Komisie, ani pracovník poverený riadením vnútorného auditu nevykonali na potvrdenie spoľahlivosti žiadny vnútorný audit ako taký a pracovník poverený riadením vnútorného auditu bol priamo zaangažovaný do operačných činností (zavedenie stratégie auditov ex post, rámec kľúčových ukazovateľov výkonnosti, preskúmanie predbežného osvedčenia o nepeňažných príspevkoch) a do ďalších poradenských úloh;

         Audítorské právomoci Dvora audítorov

                  15.

                  s prekvapením zisťuje, že v ustanoveniach dohôd o grante sa neuznáva právomoc Dvora audítorov vykonávať audit nepeňažných príspevkov spoločností EFPIA, hoci tieto príspevky sú zaznamenané vo finančných výkazoch spoločného podniku a za obdobie trvania spoločného podniku sa odhadujú na1 000 000 000 EUR; konštatuje, že spoločný podnik vykonáva audit nepeňažných príspevkov v súlade s článkom 12 ods. 4 a 5 nariadenia (ES) č. 73/2008 a že spoločný podnik žiada Komisiu o radu v otázke právomoci Dvora audítorov vykonávať audit nepeňažných príspevkov spoločností združených v EFPIA;

         Výročná správa o činnosti

                  16.

                  zdôrazňuje skutočnosť, že vyhlásenie výkonného riaditeľa o vierohodnosti bolo vydané vo februári 2012 bez pripomienok napriek tomu, že chýbali informácie o účinnosti stratégie auditov ex post, čo je kľúčová kontrola operačných výdavkov; konštatuje, že podľa stanov a rozpočtových pravidiel spoločného podniku je výkonný riaditeľ povinný vypracovať výročnú správu o činnosti vrátane vyhlásenia o vierohodnosti, v ktorom sa uvádza, že informácie uvedené v tejto správe sú pravdivým a objektívnym obrazom, pokiaľ nie je inak uvedené v pripomienkach;

         Ďalšie otázky týkajúce sa riadenia

                  17.

                  konštatuje, že počas roka 2011 spoločný podnik zaznamenal pokrok vo formalizácii politík bezpečnosti v oblasti IT; konštatuje, že plán na zabezpečenie pokračovania činnosti a plán obnovy systému po havárii ešte neboli dokončené;

                  18.

                  víta skutočnosť, že 3. februára 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory, ktorá sa má poskytnúť;

         Ďalšie otázky

                  19.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 27.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 30, 4.2.2008, s. 38.

         (5)  Ú. v. ES L 357, 31.12.2002, s. 72.


title: 2013/564/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011

text:
               16.11.2013

               SK

               Úradný vestník Európskej únie

               L 308/189

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011
   (2013/564/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 216/2008 (4) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0075/2013),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 53.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 216/2008 (4) o zriadení Európskej agentúry pre bezpečnosť letectva, a najmä na jeho článok 60,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0075/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Európskej agentúry pre bezpečnosť letectva (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzýva agentúru, aby prijala primerané opatrenia s cieľom odstrániť nedostatky, ktoré ohrozujú transparentnosť postupu verejného obstarávania, ako aj zásadu riadneho finančného hospodárenia,

                              —

                              vyzýva Komisiu, aby zabezpečila, že agentúra správne uplatňuje predpisy Únie; zdôrazňuje význam transparentnosti v postupoch verejného obstarávania a výberu zamestnancov,

                              —

                              vyzýva agentúru, aby riadne zohľadňovala pracovné skúsenosti svojich zamestnancov a predchádzala tak konfliktom záujmov; zastáva názor, že zásady agentúry týkajúce sa konfliktu záujmov by mali určiť, do akej miery a za akých podmienok sa zamestnanec agentúry môže podieľať na udeľovaní certifikátu lietadlu, na ktorom pracoval pred tým, ako nastúpil do agentúry,

                              —

                              vyzýva agentúru, aby prijala účinné postupy, ktoré budú náležitým spôsobom riešiť možné prípady údajného konfliktu záujmov v rámci agentúry; vyzýva tiež agentúru, aby na svojej webovej stránke uverejnila vyhlásenia o záujmoch a profesijnej minulosti svojich odborníkov, vedúcich zamestnancov, členov správnej rady a všetkých ďalších osôb, ktorých činnosť súvisí s vydávaním certifikátov; uvádza, že agentúra by sa mala v oblasti konfliktu záujmov riadiť usmerneniami Organizácie pre hospodársku spoluprácu a rozvoj (OECD),

                              —

                              vyzýva agentúru, aby v prípade prevádzkového rozpočtu pokračovala v zavádzaní existujúcej štruktúry vychádzajúcej z činností s cieľom vytvoriť jasné prepojenie medzi pracovným programom a finančnými prognózami a ďalej zlepšovať monitorovanie a vykazovanie výkonnosti,

                              —

                              vyzýva agentúru, aby ďalej zlepšila dokumentáciu k plánovaniu kontrol; pripomína agentúre, že je dôležité zdokumentovať hodnotenie rizika a kritériá, ktoré sa použili pri stanovovaní plánu kontrol, aby vedela zdôvodniť svoj vnútorný rozhodovací proces v prípadoch, ktoré sa vyznačujú vážnymi nedostatkami ovplyvňujúcimi bezpečnosť občanov Únie,

                              —

                              vyzýva tiež agentúru, aby ďalej zvyšovala svoju účinnosť pri riadení kľúčových otázok v oblasti bezpečnosti tým, že:

                                          —

                                          bude monitorovať informácie,

                                          —

                                          skráti dĺžku časového rámca pre podávanie správ a vykonávanie,

                                          —

                                          zdokumentuje rozhodovací proces medzi agentúrou a Komisiou,

                                          —

                                          primerane zmierni riziká možnej situácie konfliktu záujmov;

                  C.

                  keďže agentúra je financovaná približne zo 75 % z poplatkov, platieb a iných príjmov a približne z 25 % z príspevku z rozpočtu Únie;

                  D.

                  keďže podľa Dvora audítorov bol rozpočet agentúry na rozpočtový rok 2011 vo výške 138 700 000 EUR, čo v porovnaní so sumou 137 200 000 EUR v roku 2010 predstavuje nárast o 1,09 %,

                  E.

                  keďže podľa Dvora audítorov príspevok Únie na rozpočet agentúry na rok 2011 bol vo výške 34 400 000 EUR, čo v porovnaní so sumou 34 197 000 EUR v roku 2010 predstavuje zvýšenie o 0,59 %,

                  1.

                  zdôrazňuje významný prínos agentúry k zachovaniu vysokej a jednotnej úrovne bezpečnosti civilného letectva v Európe;

         Rozpočtové a finančné hospodárenie

                  2.

                  na základe správy Dvora audítorov berie na vedomie, že príspevok Únie na agentúru na rok 2011 bol vo výške 34,4 milióna EUR v porovnaní so sumou 34,2 milióna EUR v roku 2010;

                  3.

                  na základe správy Dvora audítorov konštatuje, že celkový rozpočet vo výške 138 700 000 EUR zahŕňal:

                              —

                              34,4 milióna EUR dotácií Únie (24,8 %),

                              —

                              75,2 milióna EUR vlastných príjmov agentúry (54,2 %),

                              —

                              1,7 milióna EUR príspevkov tretích krajín (1,2 %),

                              —

                              24,7 milióna EUR pripísaných príjmov z poplatkov a úhrad (17,8 %),

                              —

                              1,4 milióna EUR ostatných príjmov agentúry (1 %),

                              —

                              1,2 milióna EUR ostatných dotácií (1 %);

                  4.

                  berie na vedomie, že úsilie vykonávať v priebehu rozpočtového roka dohľad nad rozpočtom prispelo k vysokej miere plnenia rozpočtu vo výške 98,80 %;

         Záväzky a prenosy

                  5.

                  na základe výročnej správy agentúry za rok 2011 konštatuje, že v roku 2011 agentúra využívala len nediferencované rozpočtové prostriedky;

                  6.

                  na základe správy Dvora audítorov konštatuje, že zníženie koeficientu krajiny pre Nemecko v júni 2010 spôsobilo výrazný prebytok rozpočtových prostriedkov v hlave I rozpočtu agentúry s názvom Výdavky na zamestnancov v roku 2011 a že približne 3 milióny EUR (7 % rozpočtových prostriedkov) bolo presunutých z hlavy I do rôznych rozpočtových riadkov v hlave III (operačné výdavky) napriek ich nízkej miere plnenia, čo sa týka platieb; okrem toho poznamenáva, že tento významný prevod medzi hlavami, ktorý značne zmenil štruktúru rozpočtu, nebol predložený správnej rade agentúry na schválenie; vyzýva agentúru, aby informovala orgán udeľujúci absolutórium o prijatých opatreniach, pretože tento stav je v rozpore so zásadou špecifikácie rozpočtu;

                  7.

                  konštatuje, že tento prevod zvýšil rozpočtové prostriedky hlavy III na 13,7 milióna EUR, a že na konci roka 2011 bolo 7,8 milióna EUR prenesených do roku 2012 a prenesená suma predstavuje 56,9 % zvýšených prostriedkov; požaduje, aby agentúra informovala orgán udeľujúci absolutórium o opatreniach prijatých na zníženie vysokej miery prenosov, pretože je to v rozpore so zásadou ročnej platnosti rozpočtu;

                  8.

                  na základe výročnej správy o činnosti konštatuje, že celkové čerpanie viazaných rozpočtových prostriedkov dosiahlo 148 450 344,53 EUR, z čoho 121 966 394,59 EUR bolo využitých a 26 483 949,94 EUR úverových rozpočtových prostriedkov z pripísaných príjmov bolo automaticky presunutých v súlade s článkom 10 nariadenia o rozpočtových pravidlách agentúry; konštatuje, že tento prenos predstavuje 17,8 % celkových prostriedkov; vyzýva agentúru, aby informovala orgán udeľujúci absolutórium o opatreniach prijatých na zníženie vysokej miery prenosov, pretože je to v rozpore so zásadou ročnej platnosti rozpočtu; žiada Komisiu, aby čo najskôr predložila návrh na riešenie rozporu medzi zásadou ročnej platnosti rozpočtu a potrebou financovať viacročné certifikačné projekty;

         Systémy dohľadu a kontroly

                  9.

                  na základe správy Dvora audítorov konštatuje, že agentúra musí zlepšiť správu dlhodobého majetku; vyzýva agentúru, aby urgentne informovala orgán udeľujúci absolutórium o opatreniach prijatých na zlepšenie systému inventúrneho súpisu a finančného riadenia vnútorných nákladov na informačné projekty;

                  10.

                  so znepokojením konštatuje, že na konci roka 2011 mala agentúra zostatky na bankových účtoch vo výške 55 miliónov EUR (v roku 2010: 49 miliónov EUR) len v jednej banke; berie na vedomie zámer agentúry otvoriť bankové účty aspoň v dvoch bankách, ako odporúča Dvor audítorov; konštatuje, že na tento účel má v pláne otvoriť súťažné rokovacie ponukové konanie začiatkom roka 2013; vyzýva agentúru, aby informovala orgán udeľujúci absolutórium o ukončení opatrení prijatých na zníženie jej finančného rizika;

         Konflikt záujmov a transparentnosť

                  11.

                  víta skutočnosť, že Dvor audítorov vykonal audit, ktorého cieľom bolo posúdiť politiky a postupy v oblasti riadenia konfliktov záujmov v štyroch európskych agentúrach vrátane Európskej agentúry pre bezpečnosť letectva, a predložil výsledky tohto auditu vo svojej osobitnej správe č. 15/2012;

                  12.

                  vyjadruje poľutovanie nad tým, že podľa zistení správy Dvora audítorov v čase ukončenia auditu (október 2011) agentúra primerane neriešila situácie konfliktu záujmov; okrem toho vyjadruje poľutovanie nad tým, že agentúra nemá zavedené žiadne politiky na riešenie konfliktov záujmov;

                  13.

                  opätovne zdôrazňuje, že agentúra by nemala zaraďovať zamestnancov, ktorí predtým pracovali u výrobcu lietadla, na prácu na certifikácii lietadla, na ktorom pracovali, keď boli zamestnaní u daného výrobcu, pretože by to mohlo viesť ku konfliktu záujmov; poznamenáva, že táto situácia sa vyskytla aspoň v jednom prípade certifikácie; poukazuje na to, že samotná zásada kolegiality nezabráni tomu, aby pri technickom hodnotení a v rozhodovacom procese nevzniklo riziko konfliktu záujmov;

                  14.

                  konštatuje, že agentúra na základe auditu Dvora audítorov a uverejnenia jeho osobitnej správy č. 15/2012 podnikla celý rad krokov, napríklad:

                              —

                              1. augusta 2012 agentúra prijala revidovaný Kódex správania zamestnancova EASA, ako aj politiku v oblasti prijímania darov a pohostinnosti a politiku predchádzania konfliktom záujmov a zmierňovania ich vplyvu, ktorá sa vzťahuje na odporúčania Dvora audítorov a je v súlade s usmerneniami OECD; poznamenáva, že v rámci politiky predchádzania konfliktu záujmov sa od všetkých riadiacich pracovníkov, členov výkonného výboru a zamestnancov na citlivých pozíciách a externých odborníkov zapojených do hlavných činností agentúry vyžaduje, aby vyplnili vyhlásenie o záujmoch; požaduje, aby okrem vyhlásení o záujmoch zamestnancov boli na internetových stránkach EASA zverejnené aj vyhlásenia riadiacich pracovníkov a externých odborníkov,

                              —

                              1. augusta 2012 agentúra vytvorila etický výbor na zaručenie nezávislého, nestranného a objektívneho hodnotenia vyhlásení o záujmoch zamestnancov agentúry, ktorý bude vedúcim pracovníkom poskytovať podporu pri hodnotení vyplneného formulára o záujmoch a riešení akýchkoľvek súvisiacich záležitostí, ktoré boli predložené etickému výboru; etický výbor je v súčasnosti, po prijatí jeho rokovacieho poriadku vrátane podrobných kritérií hodnotenia a posudzovania vyhlásení o záujmoch zamestnancov agentúry, plne funkčný; berie na vedomie skutočnosť, že členovia správnej rady nie sú ochotní podpísať vyhlásenie o záujmoch; žiada, aby boli prijaté opatrenia v tejto oblasti, a nalieha na predsedu správnej rady, aby informovala orgán udeľujúci absolutórium o tejto situáci,

                              —

                              v súčasnosti (január 2013) agentúra uplatňuje politiku týkajúcu sa konfliktu záujmov vrátane povinnej odbornej prípravy poskytovanej externými konzultantmi pre všetkých zamestnancov agentúry, ako aj pravidelného úvodného zaškolenia nových zamestnancov agentúry,

                              —

                              1. augusta 2012 bol podobný kódex správania vypracovaný pre odvolaciu radu a do konca februára 2013 sa pre členov odvolacej rady zorganizuje odborná príprava, ktorú zabezpečí externý konzultant,

                              —

                              v júni 2012 agentúra vydala návrh kódexu správania pre správnu radu; následne Komisia za podpory agentúry prevzala vedenie v záujme prijatia kódexu správania správnou radou;

                        žiada agentúru, aby naďalej prijímala opatrenia na základe odporúčaní Dvora audítorov a zabránila tak akýmkoľvek konfliktom záujmov medzi jej jednotlivými riadiacimi a prevádzkovými štruktúrami a aby orgánu udeľujúcemu absolutórium predložila správu o vykonávaní uvedených politík a postupov, ako aj o akomkoľvek ďalšom vývoji, pokiaľ ide o riešenie konfliktov záujmov;

                  15.

                  vyzýva agentúru, aby do svojich výročných správ o činnosti začlenila osobitný oddiel o opatreniach prijatých na predchádzanie konfliktom záujmov a ich riešenie, ktorý by mal okrem iného zahŕňať:

                              —

                              počet overených prípadov konfliktov záujmu,

                              —

                              počet prípadov tzv. otáčavých dverí,

                              —

                              opatrenia prijaté v jednotlivých kategóriách prípadov,

                              —

                              počet konaní začatých v prípade straty dôvery a ich výsledky,

                              —

                              uplatnené sankcie;

                  16.

                  berie na vedomie, že životopis výkonného riaditeľa agentúry a štyroch ďalších riaditeľov je teraz k dispozícii na jej webových stránkach spolu s príslušnými vyhláseniami o záujme; berie na vedomie úsilie agentúry o väčšiu transparentnosť, ale naďalej zastáva názor, že by sa tieto ustanovenia mali vzťahovať aj na odborníkov/zamestnancov, ktorí sa podieľajú na procese certifikácie lietadiel, ako sa uviedlo v rámci postupu udelenia absolutória za rok 2010; vyzýva agentúru, aby čo najskôr informovala orgán udeľujúci absolutórium o pokroku dosiahnutom v tejto oblasti;

                  17.

                  vyjadruje poľutovanie nad tým, že ani životopisy (vrátane aspoň profesijnej minulosti) ani vyhlásenia o záujme členov správnej rady a pozorovateľov nie sú verejne k dispozícii na internetovej stránke agentúry, ako sa to požadovalo v predchádzajúcom postupe udelenia absolutória; naliehavo vyzýva agentúru a jej správnu radu, aby prijali okamžité opatrenia na nápravu tohto problému;

         Vnútorný audit

                  18.

                  na základe výročnej správy o vnútornom audite za rok 2011 konštatuje, že v roku 2011 útvar pre vnútorný audit (IAS) uskutočnil hodnotenie pokroku dosiahnutého agentúrou pri vykonávaní jeho odporúčaní v nadväznosti na audit z roku 2006 o vykonávaní noriem vnútornej kontroly Komisie, následné hodnotenie v roku 2007, audit z roku 2008 o príjmoch a priamych nákladoch a audit riadenia ľudských zdrojov z roku 2009; ďalej konštatuje, že IAS potvrdil, že 16 z 18 odporúčaní bolo primerane a efektívne vykonaných; vyzýva agentúru, aby orgán udeľujúci absolutórium informovala o opatreniach, ktoré boli prijaté na vykonanie dvoch doteraz nevykonaných odporúčaní;

         Postupy prijímania zamestnancov

                  19.

                  na základe výročnej správy o činnosti konštatuje, že v roku 2011 agentúra uzavrela 85 nových pracovných zmlúv a na konci roka zamestnávala celkom 642 pracovníkov;

                  20.

                  na základe správy Dvora audítorov uznáva, že agentúra potrebuje ďalej zlepšiť transparentnosť postupov výberu zamestnancov; vyzýva agentúru, aby informovala orgán udeľujúci absolutórium o opatreniach prijatých na zlepšenie postupov prijímania zamestnancov;

                  21.

                  pripomína agentúre, aké dôležité je zabezpečiť primeranú odbornú prípravu kontrolných tímov a ich vedúcich, ako aj kvalifikačné kritériá na tieto funkcie; vyzýva agentúru, aby naďalej vyvíjala v tomto smere úsilie;

                  22.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 53.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 79, 19.3.2008, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 175.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2013/571/EÚ: Rozhodnutie Európskeho parlamentu zo 17. apríla 2013 o účtovnej závierke Európskej chemickej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/215

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskej chemickej agentúry za rozpočtový rok 2011
   (2013/571/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1907/2006 (4) o zriadení Európskej chemickej agentúry, a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0097/2013),

               1.

               schvaľuje účtovnú závierku Európskej chemickej agentúry za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 73.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 396, 30.12.2006, s. 1.

      (5)  Ú. v. ES L 357, 31.12.2002, s. 72.


title: Rozhodnutie Komisie z  15. decembra 2009 , ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku [oznámené pod číslom K(2009) 9976] (Text s významom pre EHP)

text:
               16.12.2009

               SK

               Úradný vestník Európskej únie

               L 330/93

      ROZHODNUTIE KOMISIE

   z 15. decembra 2009,
   ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
   [oznámené pod číslom K(2009) 9976]
   (Text s významom pre EHP)
   (2009/962/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Akt o pristúpení Bulharska a Rumunska, a najmä na prvý pododsek písmena f) oddielu B kapitoly 4 jeho prílohy VI,
   keďže:

               (1)

               Aktom o pristúpení Bulharska a Rumunska boli Bulharsku udelené prechodné obdobia na dosiahnutie súladu určitých prevádzkarní na spracovanie mlieka s požiadavkami nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1).

               (2)

               Bulharsko poskytlo záruky toho, že 21 prevádzkarní na spracovanie mlieka ukončilo modernizačný proces a v súčasnosti je v úplnom súlade s právnymi predpismi Únie. Z uvedených prevádzkarní sa 13 prevádzkarňam povoľuje prijímať a spracúvať bez oddelenia surové mlieko, ktoré spĺňa požiadavky, a mlieko, ktoré ich nespĺňa. Jedna z týchto 13 prevádzkarní už bola uvedená v zozname v kapitole I dodatku k prílohe VI. Dvanásť prevádzkarní by sa preto malo zaradiť do zoznamu v kapitole I dodatku k prílohe VI.

               (3)

               Dodatok k prílohe VI k Aktu o pristúpení Bulharska a Rumunska by sa preto mal zodpovedajúcim spôsobom zmeniť a doplniť.

               (4)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Dodatok k prílohe VI k Aktu o pristúpení Bulharska a Rumunska sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.

      V Bruseli 15. decembra 2009

            Za Komisiu

         Androulla VASSILIOU

            členka Komisie

      (1)  Ú. v. EÚ L 139, 30.4.2004, s. 55.

      PRÍLOHA
      V kapitole I dodatku k prílohe VI k Aktu o pristúpení Bulharska a Rumunska sa dopĺňajú tieto položky

                     Číslo

                     Veterinárne číslo

                     Názov prevádzkarne

                     Mesto/ulica alebo obec/región

                     „65.

                     BG 2412037

                     ‚Stelimeks‘ EOOD

                     s. Asen

                     66.

                     0912015

                     ‚Anmar‘ OOD

                     s. Padina
                     obšt. Ardino

                     67.

                     0912016

                     OOD ‚Persenski‘

                     s. Žaltuša
                     obšt. Ardino

                     68.

                     1012014

                     ET‚Georgi Gushterov DR‘

                     s. Jachinovo

                     69.

                     1012018

                     ‚Evro miyt end milk‘ EOOD

                     gr. Kočerinovo
                     obšt. Kočerinovo

                     70.

                     1112017

                     ET ‚Rima-Rumen Borisov‘

                     s. Vrabevo

                     71.

                     1312023

                     ‚Inter-D‘ OOD

                     s. Kozarsko

                     72.

                     1612049

                     ‚Alpina -Milk‘EOOD

                     s. Željazno

                     73.

                     1612064

                     OOD‚Ikay‘

                     s. Žitnica
                     obšt. Kalojanovo

                     74.

                     2112008

                     MK ‚Rodopa milk‘

                     s. Smiljan
                     obšt. Smoljan

                     75.

                     2412039

                     ‚Penchev‘EOOD

                     gr. Čirpan
                     ul. ‚Septemvrijci‘ 58

                     76.

                     2512021

                     ‚Keya-Komers-03‘ EOOD

                     s. Svetlen“


title: 2006/536/ES,Euratom: Rozhodnutie Rady a Komisie z 21. februára 2005 o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               16.8.2006

               SK

               Úradný vestník Európskej únie

               L 224/14

      ROZHODNUTIE RADY A KOMISIE

   z 21. februára 2005
   o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/536/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Zmluvu o pristúpení z roku 2003, a najmä na jej článok 2 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, ustanovujúc isté technické úpravy spojené s inštitucionálnym a právnym vývojom v rámci Európskej únie, bol v mene Európskych spoločenstiev a ich členských štátov podpísaný 30. apríla 2004.

               (2)

               Protokol sa predbežne vykonáva od 1. mája 2004 až do nadobudnutia jeho platnosti.

               (3)

               Protokol by mal byť schválený,

         ROZHODLI TAKTO:
   Článok 1
   Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu je pripojený k tomuto rozhodnutiu (2).
   Článok 2
   Predseda Rady odovzdá v mene Spoločenstva a jeho členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Bruseli 21. februára 2005

            Za Radu

            predseda

         J. ASSELBORN

            Za Komisiu

            predseda

         J. M. BARROSO

      (1)  Ú. v. EÚ C 174 E, 14.7.2005, s. 43.

      (2)  Pozri stranu 10 tohto úradného vestníka.